Leikštikas

Leikštikas arba Leikštinis arba Lukštelių ežeras – ežeras Lietuvoje, Švenčionių rajone, 3,5 km į pietus nuo Joniškio, Varnėnų miške. Ežero ilgis iš šiaurės į pietus – 0,98 km, plotis – iki 0,34 km. Altitudė 140,2 m. Krantai aukšti, ištisai apaugę medžiais. Kranto linija vingiuota, į šiaurę ir rytus atsišakoja 2 įlankos. Pietuose išteka D-1-1 upelis link netoliese telkšančio Leikštikėlio ežero (Žeimenos upės intako Dubingos baseinas).

Šiaurrytinėje pakrantėje yra poilsiavietė.

Šaltiniai 

Švenčionių rajono ežerai